ANNESS I

BG

Съобщение за производство по несъстоятелност

ES

Anuncio de procedimiento de insolvencia

CS

Oznámení o insolvenčním řízení

DA

Meddelelse om indledning af insolvensbehandling

DE

Mitteilung über ein Insolvenzverfahren

EN

Notice of insolvency proceedings

ET

Maksejõuetusmenetluse teatis

EL

Ανακοίνωση διαδικασίας αφερεγγυότητας

FR

Note concernant la procédure d'insolvabilité

GA

Fógra faoi imeachtaí dócmhainneachta

HR

Obavijest o postupku u slučaju nesolventnosti

IT

Avviso di procedura d'insolvenza

LV

Paziņojums par maksātnespējas procedūru

LT

Pranešimas apie nemokumo bylą

HU

Értesítés fizetésképtelenségi eljárásról

MT

Avviż ta' proċedimenti ta' insolvenza

NL

Kennisgeving van insolventieprocedure

PL

Powiadomienie o postępowaniu upadłościowym

PT

Aviso sobre processo de insolvência

RO

Notificare privind procedura de insolvență

SK

Oznam o insolvenčnom konaní

SL

Obvestilo o postopku v primeru insolventnosti

FI

Ilmoitus maksukyvyttömyysmenettelystä

SV

Underrättelse om insolvensförfaranden

(L-Artikolu 54(3) tar-Regolament (UE) 2015/848 tal-Parlament Ewropew u tal-Kunsill tal-20 ta' Mejju 2015 dwar proċedimenti ta' insolvenza (ĠU L 141, 5.6.2015, p. 19))

GWIDA BIEX TIMLA DIN IL-FORMOLA

Din il-formola ta’ Avviż Standard għandha timtela mill-qorti li jkollha ġurisdizzjoni fil-proċedimenti ta’ insolvenza fil-konfront tad-debitur, jew mill-prattikant fl-insolvenza mqabbad minn dik il-qorti f’dawk il-proċedimenti.

Din il-formola trid tintbagħat lil kredituri magħrufa li jinsabu fi Stati Membri oħrajn.

Lingwa ta’ din il-formola

Din il-formola ta’ notifika għandha tiġi trażmessa bil-lingwa uffiċjali tal-Istat tal-ftuħ tal-proċedimenti jew, jekk ikun hemm diversi lingwi uffiċjali f’dak l-Istat Membru, bil-lingwa uffiċjali jew b’waħda mil-lingwi uffiċjali tal-post fejn il-proċedimenti tal-insolvenza jkunu nfetħu, jew b’lingwa oħra li dak l-Istat ikun indika li jista’ jaċċetta f’konformità mal-Artikolu 55(5) tar-Regolament (UE) 2015/848, jekk ikun jista’ jiġi preżunt li dik il-lingwa tkun aktar faċli biex tinftiehem mill-kredituri barranin.

Mezzi ta’ notifika

Sabiex tiġi żgurata trażmissjoni malajr tal-informazzjoni lill-kredituri li jirresjedu jew li għandhom is-sede tagħhom fi Stat Membru ieħor tal-Unjoni Ewropea, ir-Regolament (KE) Nru 1393/2007 tal-Parlament Ewropew u tal-Kunsill (1) dwar is-servizz ta’ dokumenti ma japplikax fir-rigward tal-obbligu li jiġu infurmati l-kredituri.

Gwida għal punti speċifiċi tal-formola

Taqsima II tal-formola għandha timtela biss jekk b’dan l-avviż int qed ukoll tistieden lill-kreditur jippreżenta l-pretensjonijiet tiegħu fir-rigward tad-debitur. Jekk ma timliex it-Taqsima II, tkun meħtieġ tibgħat notifika oħra lill-kredituri barranin ladarba l-obbligu jinbet skont il-liġi tal-insolvenza applikabbli biex dawk il-kredituri jippreżentaw il-pretensjonijiet tagħhom individwalment fil-proċedimenti.

Meta timla taqsima partikolari tal-formola, jekk jogħġbok żomm dan li ġej f’moħħok:

— L-għoti tal-informazzjoni fil-punti mmarkati b’asterisk (*) huwa mandatorju.

— L-għoti tal-informazzjoni fil-punti mmarkati b’żewġ asteriski (**) huwa mandatorju iżda soġġett għal kundizzjoni. Din il-kundizzjoni tkun indikata fil-parenteżi fil-punt ikkonċernat, inkella fis-sentenza ta’ qabel il-punt.

— L-għoti tal-informazzjoni fil-punti li ma għandhomx xi sinjali speċifiċi mhuwiex mandatorju.

Kull meta tirreferi għal Stat Membru meta tkun qiegħed timla din il-formola, uża l-kodiċijiet tal-pajjiżi kif ġej: L-Awstrija (AT) il-Belġju (BE) il-Bulgarija (BG) Ċipru (CY) ir-Repubblika Ċeka (CZ) il-Ġermanja (DE) l-Estonja (EE) il-Greċja (EL) Spanja (ES) il-Finlandja (FI) Franza (FR) il-Kroazja (HR) l-Ungerija (HU) l-Irlanda (IE) l-Italja (IT) il-Litwanja (LT) il-Lussemburgu (LU) il-Latvja (LV) Malta (MT) in-Netherlands (NL) il-Polonja (PL) il-Portugall (PT) ir-Rumanija (RO) l-Iżvezja (SE) is-Slovenja (SI) is-Slovakkja (SK) ir-Renju Unit (UK)

Fil-punt 1.2, “numru ta’ reġistrazzjoni” tfisser in-numru ta’ identità individwali li skont il-liġi nazzjonali jkun attribwit lill-entità jew il-persuna. Jekk id-debitur ikun kumpanija jew persuna ġuridika, dan huwa n-numru li jkun hemm fir-reġistru (tan-negozji jew tal-assoċjazzjonijiet) nazzjonali xieraq. Jekk id-debitur ikun persuna fiżika li teżerċita attività kummerċjali jew professjonali indipendenti (“imprendituri”), dan ikun in-numru ta’ identifikazzjoni fl-Istat Membru fejn ikunu nfetħu l-proċedimenti ta’ insolvenza, li juża lilu fit-twettiq tal-attività kummerċjali jew professjonali tiegħu. Jekk, skont il-liġi dwar l-insolvenza tal-Istat Membru li fih ikunu nfetħu l-proċedimenti ta’ insolvenza, jintuża n-numru tat-taxxa jew in-numru tal-identità personali tad-debitur għall-finijiet tal-identifikazzjoni tal-persuna fiżika li teżerċità attività kummerċjali jew professjonali indipendenti, għandu jiġi indikat dan in-numru.

(1) Ir-Regolament (KE) Nru 1393/2007 tal-Parlament Ewropew u tal-Kunsill tat-13 ta’ Novembru 2007 dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (servizz ta’ dokumenti) u li jħassar ir-Regolament tal-Kunsill (KE) Nru 1348/2000 (ĠU L 324, 10.12.2007, p. 79).